**Zápisnica č. 6**

**z riadneho zasadnutia Akademického senátu**

**Fakulty humanitných a prírodných vied Prešovskej univerzity v Prešove**

 **zo dňa 12. 09. 2019**

**1. Prítomní**

Podľa prezenčnej listiny.

**2. Program rokovania**

1. Otvorenie.
2. Kontrola plnenia uznesení.
3. Voľba skrutátorov.
4. Prerokovanie a schválenie Správy o hospodárení FHPV PU v Prešove za rok 2018.
5. Prerokovanie a schválenie návrhu členov Vedeckej rady FHPV PU v Prešove.
6. Prerokovanie a schválenie dokumentu Podmienky prijatia na štúdium v akademickom roku 2020/2021.
7. Rozličnosti.
8. Záver.

**3. Priebeh zasadnutia**

**K bodu 1 programu rokovania:**

Predseda AS FHPV prof. RNDr. Robert Ištok, PhD. otvoril riadne zasadnutie AS FHPV PU a upozornil na príchod hostí.. V úvode ospravedlnil členov AS FHPV PU, ktorí sa zasadnutia nemohli zúčastniť: doc. PaedDr. Lenku Pasternákovú, PhD. MBA., RNDr. Lenku Demkovú, PhD., Bc. Dagmar Kašprišinovú a Bc. Martina Sakaru

**Hlasovanie o  programe zasadnutia:**

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 2 programu rokovania:**

AS FHPV PU skonštatoval, že všetky uznesenia, prijaté na predchádzajúcich dvoch zasadnutiach AS FHPV PU boli splnené resp. priebežne sa plnia. Predseda AS FHPV poďakoval podpredsedovi AS FHPV Mgr. Petrovi Mocákovi za spoluprácu pri sprehľadnení webovej stránky senátu. Podpredseda AS FHPV zároveň poďakoval za pružnú reakciu Ing. Kurimaiovi, pracovníkovi IT podpory CVT FHPV PU.

**K bodu 3 programu rokovania:**

Podľa Zákona 131/2002 Z.z., o vysokých školách a o zmene a doplnení neskorších predpisov, § 27, odsek 1, písmeno d) akademický senát fakulty schvaľuje návrh dekana na vymenovanie a odvolanie členov vedeckej rady fakulty. Predseda AS FHPV PU prof. RNDr. Robert Ištok, PhD. konštatoval, že je nevyhnutné zvoliť k rokovaniu bodu 5. (Prerokovanie a schválenie návrhu členov Vedeckej rady FHPV PU v Prešove) dvoch skrutátorov. Predseda AS FHPV PU prof. RNDr. Robert Ištok, PhD. navrhol za skrutátorov doc. PhDr. Ivanu Pirohovú, PhD. a Ivanu Tkáčovú. Predseda AS FHPV PU dal hlasovať o prijatí návrhu uznesenia č. 1.

**Návrh uznesenia č. 1:**

Akademický senát FHPV PU v Prešove na svojom zasadnutí 12. 9. 2019 schválil za skrutátorov tajného hlasovania členov Vedeckej rady FHPV PU v Prešove doc. PhDr. Ivanu Pirohovú, PhD. a Ivanu Tkáčovú

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 4 programu rokovania:**

Predseda AS FHPV PU prof. RNDr. Robert Ištok, PhD. privítal hostí na zasadnutí AS FHPV PU a to dekanku FHPV PU v Prešove prof. MVDr. Janku Poráčovú, PhD., prodekanku prof. RNDr. Jarmilu Bernasovskú, PhD, ako aj tajomníka fakulty Mgr. Tomáša Burgera, PhD. Podľa Zákona 131/2002 Z.z. o vysokých školách a o zmene a doplnení neskorších predpisov, § 27, odsek 1, písmeno g akademický senát fakulty schvaľuje výročnú správu o hospodárení. Tento dokument bol zároveň rozoslaný členom AS FHPV elektronickou poštou. Predseda AS FHPV PU prof. RNDr. Robert Ištok, PhD. odovzdal slovo prof. RNDr. Jarmile Bernasovskej, PhD., ktorá poverila tajomníka fakulty Mgr. Tomáša Burgera, PhD, aby členov AS FHPV PU zoznámil s obsahom Správy o hospodárení FHPV PU v Prešove za rok 2018. Uviedol hlavné dôvody, prečo uvedená správa je predkladaná AS FHPV PU v neskoršom termíne. K hlavným dôvodom zaradil voľby na FHPV, zmeny na rektoráte resp. potrebu čiastočnej aktualizácie z podnetu Ekonomickej komisie AS FHPV PU. Zároveň upozornil na zmeny štruktúry v tabuľkovej časti z dôvodu digitalizácie a zjednotenia IT systémov a porovnal výdavkovú a príjmovú časť.

V rozprave vystúpila predsedníčka Ekonomickej komisie AS FHPV PU RNDr. Marta Mydlárová-Blaščáková, PhD., ktorá informovala, že Správa o hospodárení FHPV PU v Prešove za rok 2018 bola zaslaná členom komisie 21.6.2019. Následne daná komisia zasadala ešte trikrát: 27.6.2019, 12.7.2019 a 22.8.2019 z dôvodu pripomienok a následných konzultácií s tajomníkom fakulty. Dňa 9.9.2019 Ekonomická komisia AS FHPV PU prijala kladné stanovisko k predloženej správe a odporúča ju schváliť senátu.

Predseda AS FHPV PU dal hlasovať o prijatí návrhu uznesenia č. 2.

**Návrh uznesenia č. 2:**

Akademický senát FHPV PU v Prešove na svojom riadnom zasadnutí 12. 9. 2019 schválil Správu o hospodárení za rok 2018.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 5 programu rokovania:**

Podľa Zákona 131/2002 Z.z. o vysokých školách a o zmene a doplnení neskorších predpisov, § 27, odsek 1, písmeno d) akademický senát fakulty schvaľuje návrh dekana na vymenovanie a odvolanie členov vedeckej rady fakulty. Dokument bol rozoslaný členom AS FHPV elektronickou poštou. Predseda AS FHPV PU prof. RNDr. Robert Ištok, PhD. dal slovo dekanke FHPV PU prof. MVDr. Janke Poráčovej, PhD., ktorá stručne predstavila predložený návrh. Následne prebehlo tajné hlasovanie, po ktorom zvolení skrutátori vyhlásili výsledky.

Predseda AS FHPV PU dal hlasovať o prijatí návrhu uznesenia č. 3.

**Návrh uznesenia č. 3:**

Akademický senát FHPV PU v Prešove na svojom riadnom zasadnutí 12. 9. 2019 schválil tajným hlasovaním návrh dekanky FHPV PU v Prešove na vymenovanie členov Vedeckej rady FHPV PU.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 6 programu rokovania:**

Podľa Zákona 131/2002 Z.z. o vysokých školách a o zmene a doplnení neskorších predpisov, § 27, odsek 1, písmeno i) akademický senát fakulty schvaľuje ďalšie podmienky prijatia na štúdium študijných programov uskutočňovaných fakultou predložené dekanom. Dokument bol rozposlaný členom AS FHPV PU elektronickou poštou. Predseda AS FHPV PU prof. RNDr. Robert Ištok, PhD. privítal na zasadnutí AS FHPV prodekana za vzdelávanie RNDr. Štefana Koca, PhD., ktorý stručne predstavil daný dokument. Predseda AS FHPV PU dal hlasovať o prijatí návrhu uznesenia č. 4.

**Návrh uznesenia č. 4:**

Akademický senát FHPV PU v Prešove na svojom riadnom zasadnutí 12. 9. 2019 dokument Podmienky prijatia na štúdium v akademickom roku 2020/2021.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 7 programu rokovania:**

Predseda AS FHPV PU prof. RNDr. Robert Ištok, PhD. informoval na základe listu od dekanky FHPV PU v Prešove prof. MVDr. Janku Poráčovej, PhD. o návrhu na dekana na zmenu zloženia disciplinárnej komisie FHPV PU v Prešove v zmysle ukončenia funkčného obdobia prodekana FHPV PU doc. RNDr. Sergeja Iľkoviča, PhD. a schvaľuje za jej člena prodekana FHPV PU RNDr. Štefana Koca, PhD. Predseda AS FHPV PU dal hlasovať o prijatí návrhu uznesenia č. 5.

**Návrh uznesenia č. 5:**

Akademický senát FHPV PU v Prešove na svojom riadnom zasadnutí 12. 9. 2019 schválil na návrh dekana na zmenu zloženia disciplinárnej komisie FHPV PU v Prešove v zmysle ukončenia funkčného obdobia prodekana FHPV PU doc. RNDr. Sergeja Iľkoviča, PhD. a schvaľuje za jej člena prodekana FHPV PU RNDr. Štefana Koca, PhD.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

Predseda AS FHPV PU prof. RNDr. Robert Ištok, PhD informoval o znení Zákona 131/2002 Z.z. o vysokých školách a o zmene a doplnení neskorších predpisov, § 26, odsek 8: *Člen študentskej časti akademického senátu fakulty, ktorý nie je študentom doktorandského študijného programu, môže pred riadnym skončením štúdia písomne požiadať o pozastavenie členstva v akademickom senáte fakulty. Členstvo sa pozastaví odo dňa nasledujúceho po dni riadneho skončenia jeho štúdia. Členstvo sa obnoví dňom, keď sa opäť stane členom študentskej časti akademickej obce príslušnej fakulty, ak z iných dôvodov dovtedy nezaniklo. Vnútorný predpis fakulty ustanoví, či sa na čas pozastaveného členstva stáva členom akademického senátu fakulty zvolený náhradník a spôsob jeho voľby, alebo či sa člen, ktorý má pozastavené členstvo, považuje za neprítomného na rokovaní akademického senátu fakulty****.*** Predseda senátu informoval, že je potrebné prijať uznesenie, ktoré by ustanovilo spôsob riešenia členstva, počas tohoto typu pozastaveného členstva v akademickom senáte fakulty. Predseda AS FHPV PU dal hlasovať o prijatí návrhu uznesenia č. 6.

**Návrh uznesenia č. 6:**

Akademický senát FHPV PU v Prešove na svojom riadnom zasadnutí 12. 9. 2019 schválil doplnenie znenia Zásad volieb do AS FHPV PU v článku 11 o bod 4 v znení: „Členstvo v senáte nezaniká, ak člen AS FHPV pred riadnym skončením štúdia v písomnej forme uplatní znenie § 26, odsek 8 Zákona 131/2002 Z.z. o vysokých školách a o zmene a doplnení neskorších predpisov. Jeho neúčasť na zasadnutí sa bude považovať za neprítomnosť na rokovaní AS FHPV PU v Prešove“.

**POČET PRÍTOMNÝCH:** 9 **ZA:** 9 **PROTI:** 0 **ZDRŽALI SA:** 0

Predseda AS FHPV PU prof. RNDr. Robert Ištok, PhD následne prečítal doručený návrh od doc. PaedDr. Lenky Pasternákovej, PhD. MBA a doc. PhDr. Ivany Pirohove, PhD. na prijatie uznesenia k termínu ukončenia diskusie k zmene Zásad volieb do akademického senátu FHPV PU týkajúcej sa zastúpenia študentov v študentskej časti AS FHPV PU v nasledovnom znení: Na základe odporúčania predchádzajúceho Akademického senátu AS FHPV zo zasadnutia Akademického senátu Fakulty humanitných a prírodných vied Prešovskej univerzity v Prešove dňa 13. 12. 2018 (Zápisnica č. 15, 13.12.2018) a pretrvávajúcej potreby zmeny zastúpenia študentov v študentskej časti AS FHPV PU navrhujeme prijať na najbližšom zasadnutí AS FHPV PU uznesenie o ukončení diskusie k zmene Zásad volieb do akademického senátu FHPV týkajúcej sa zastúpenia študentov v študentskej časti AS FHPV PU do 27. 2. 2021, t. j. do dvoch rokov od prvého ustanovujúceho zasadnutia funkčného AS FHPV PU dňa 27.2. 2019, na základe predložených návrhov zmeny zastúpenia študentov v študentskej časti AS FHPV PU predložených pred rokovaním v AS FHPV PU Legislatívnej komisii AS FHPV.

Zároveň podpredseda AS FHPV Mgr. Peter Mocák oboznámil členov s návrhom o doplnení Zásad volieb do AS FHPV PU Čl. 7 (Priebeh volieb) o články týkajúce sa volebnej kampane, ktoré vzišli na základe stretnutia s predsedom Legislatívnej komisie AS FHPV PU Ing. Jozef Oboňa, PhD.

Predseda AS FHPV navrhol sformulovať nové znenie Zásad volieb do Akademického senátu FHPV PU v Prešove s platnosťou od 1. 1. 2013, teda od nasledujúceho volebného obdobia AS. Po diskusii s členmi AS FHPV navrhol určiť termíny na predkladanie návrhov na zmenu znenia dokumentu Zásady volieb do AS FHPV PU a schválenie nových Zásad volieb do AS FHPV PU. V diskusii k tomuto návrhu vystúpili a vyjadrili súhlasné stanovisko: dr. h. c. doc. PaedDr. Vladimír Šebeň, PhD., doc. PhDr. Ivana Pirohová, PhD., PaedDr. Jaroslav Šoltés, PhD. a Ing. Jozef Oboňa, PhD. Tieto termíny budú zverejnené v oznamoch na fakultnej internetovej stránke. Predseda AS FHPV PU dal hlasovať o prijatí návrhu uznesenia č. 7.

**Návrh uznesenia č. 7:**

Akademický senát FHPV PU v Prešove na svojom riadnom zasadnutí 12. 9. 2019 schválil nasledovné termíny:
a) na predkladanie návrhov na aktualizáciu dokumentu Zásady volieb do AS FHPV PU do 30.júna 2020;

b) na prijatie nového znenia dokumentu Zásady volieb do AS FHPV PU do 31.decembra 2020.

**POČET PRÍTOMNÝCH:** 9 **ZA:** 9 **PROTI:** 0 **ZDRŽALI SA:** 0

V rámci diskusie dr. h. c. doc. PaedDr. Vladimír Šebeň, PhD., ktorý informoval akademický senát o ohrození začiatku výučby na Katedre fyziky, matematiky a techniky z dôvodu odpojenia starých elektrických rozvodov a nestihnutia zapojenia nových elektrických rozvodov. Vyjadril nutnosť riešenia tejto situácie aj zo strany vedenia fakulty. Zároveň požiadal vedenie fakulty o skorší termín predkladania Správy o hospodárení fakulty v nasledujúcich obdobiach.

Doc. RNDr. Iveta Boroňová, PhD., predsedníčka volebnej komisie informovala členov AS FHPV PU o termíne doplňujúcich volieb do AS FHPV PU za zamestnaneckú časť v obvode č. 4 v termíne 26.9.2019 od 8:00 do 12.00.

**K bodu 8 programu rokovania:**

V závere predseda AS FHPV PU prof. RNDr. Robert Ištok, PhD. poďakoval členom za účasť.

V  Prešove, 13.9.2019

Zápisnicu spracoval Mgr. Peter Mocák, podpredseda AS FHPV PU

 .........................................................

 prof. RNDr. Robert Ištok, PhD.

 predseda AS FHPV PU

 ..........................................................

 Dr. h. c. doc. PaedDr. Vladimír Šebeň, PhD.

 podpredseda AS FHPV PU

 ...........................................................

 Mgr. Peter Mocák

 podpredseda AS FHPV PU